У Другом светском рату, од 1939. до 1941. успешно је командовао британским снагама на Средњем истоку (Операција Компас) и у операцијама у источној Африци и Ираку. Офанзивом немачко-италијанских снага крајем марта 1941. (Операција Сунцокрет) Вејвел је принуђен на повлачење све до либијско-египатске границе, и након две неуспешне противофанзиве (Операција Бревити и операција Бојна секира) смењен је по налогу Винстона Черчила.